作者：周密
词牌/韵律：楚宫春・楚宫春慢

paragraphs: 香迎晓白。
看烟佩霞绡，弄妆金谷。
倦倚画阑，无语情深娇足。
云拥瑶房翠暖，绣帐卷、东风倾国。
半捻愁红，念旧游、凝伫兰翘，瑞鸾低舞庭绿。
犹想沈香亭北。
人醉里，芳笔曾题新曲。
自翦露痕，移取春归华屋。
丝障银屏静掩，悄未许、莺窥蝶宿。
绛蜡良宵，酒半阑、重绕鸳机，醉靥争妍红玉。